Tiesību akta projekta

**Par valsts nekustamo īpašumu nodošanu**

**Valmieras pilsētas pašvaldības īpašumā**
sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ievērojot Publiskas personas mantas atsavināšanas likumā ietverto tiesisko regulējumu, atļautu Finanšu ministrijai nodot bez atlīdzības Valmieras pilsētas pašvaldības īpašumā valsts nekustamos īpašumus:* Jumaras ielā 17, Valmierā,
* “Vilnīši”, Kauguru pagastā, Beverīnas novadā, pašvaldības autonomo funkciju īstenošanai.

Nekustamie īpašumi nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu. Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 42. panta pirmā daļa un 43. pants, likums "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 2.punkts un 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz nodot bez atlīdzības Valmieras pilsētas pašvaldības īpašumā valsts nekustamos īpašumus:1. **Jumaras ielā 17, Valmierā** (nekustamā īpašuma kadastra numurs 96010030408) – zemes vienību 0,4161 ha platībā (zemes vienības kadastra apzīmējums 96010030408), kas ierakstīts zemesgrāmatā uz valsts vārda Finanšu ministrijas personā (turpmāk - nekustamais īpašums), pašvaldības autonomās funkcijas īstenošanai atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 2.punktam - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).

Īpašuma tiesības uz nekustamo īpašumu Latvijas valstij Finanšu ministrijas personā ir nostiprinātas Valmieras pilsētas zemesgrāmatas nodalījumā Nr.100000464369, lēmuma datums: 02.09.2009..Nekustamais īpašums sastāv no zemes vienības (zemes vienības kadastra apzīmējums 96010030408) 0,4161 ha platībā. Saskaņā ar Nekustamā īpašuma valsts kadastra informācijas sistēmas datiem, nekustamā īpašuma lietošanas mērķis: 0702 – Trīs, četru un piecu stāvu daudzdzīvokļu māju apbūve.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2018.gada 1.janvāri noteikta 35535 *euro*. Nekustamajam īpašumam noteikts apgrūtinājums: 7316020100 – zemes īpašniekam nepiederoša būve vai būves daļa.Atbilstoši informācijai no Nekustamā īpašuma valsts kadastra informācijas sistēmas, uz zemes vienības (zemes vienības kadastra apzīmējums 96010030408) atrodas būve – dzīvojamā māja (pamati) (kadastra apzīmējums 96010030406001) Jumaras ielā 19, Valmierā, uz kuru īpašuma tiesības nostiprinātas SIA “Vendenas logi” Valmieras pilsētas zemesgrāmatu nodalījumā Nr.100000432180.2010.gada 25.augustā starp valsts akciju sabiedrību “Valsts nekustamie īpašumi” (turpmāk – VNĪ), kā zemesgabala Jumaras ielā 17, Valmierā pārvaldnieku un būves Jumaras ielā 19, Valmierā īpašnieku - sabiedrību ar ierobežotu atbildību “Jumaras nams” (vienotais reģistrācijas numurs 40003265693), kuras tiesību un saistību pārņēmēja ir sabiedrība ar ierobežotu atbildību “Vendenas logi”, noslēgts apbūvēta zemesgabala Valmierā, Jumaras ielā 17 nomas līgums ar līguma termiņu uz 10 (desmit gadiem).Saskaņā ar Civillikuma 2168. panta otro daļu, nomas un īres līgumi izbeidzas paši no sevis arī pirms termiņa notecējuma, kad izbeidzas tiesība, kas iznomātājam vai izīrētājam piederējusi uz līguma priekšmetu.Nomas līgums nav ierakstīts zemesgrāmatā.Ar Valmieras pilsētas pašvaldības Vidi degradējošo ēku (būvju) un nekoptu teritoriju apzināšanas komisijas 2013.gada 14.februāra atzinumu Nr.2-12-5/13/4 par nekustamā īpašuma pārbaudi, konstatēts, ka teritorijā atrodas dzīvojamā māja nepabeigtas būvniecības stadijā - izbūvēti pamati, kurai ilgstoši ir pārtraukta iesāktās būvniecības iecere, tā vizuāli bojā pilsētvides estētisko ainavu, ir cilvēku drošību apdraudoša un rada neērtības blakus esošajiem kaimiņiem.Saskaņā ar Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”) apstiprinātā 2.varianta 8.punktu visā Koncepcijas ieviešanas periodā ministrijām risināt to valdījumā esošo nekustamo īpašumu struktūras optimizēšanu:8.1. ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā VNĪ pārvaldīšanā;8.2. nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā.Ņemot vērā, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots VNĪ saimnieciskās darbības veikšanai vai valsts pārvaldes funkciju nodrošināšanai saskaņā ar Valsts pārvaldes iekārtas likumu, 2017.gada 9.novembrī VNĪ Īpašumu izvērtēšanas komisija (prot. Nr. IZKP-17/45, 4.punkts.) pieņēmusi lēmumu aicināt Valmieras pilsētas pašvaldību pieņemt lēmumu par nekustamā īpašuma pārņemšanu bez atlīdzības pašvaldības īpašumā pašvaldības autonomās funkcijas realizēšanai, un pēc attiecīga pašvaldības lēmuma saņemšanas noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma Jumaras ielā 17, Valmierā (nekustamā īpašuma kadastra Nr. 96010030408) nodošanu bez atlīdzības Valmieras pilsētas pašvaldības īpašumā, lēmumā norādītās funkcijas realizēšanai.Ar Valmieras pilsētas pašvaldības domes 2017.gada 21.decembra lēmumu Nr.454 (protokola Nr.18, 19.§) "Par zemes vienības Jumaras ielā 17, Valmierā nepieciešamību pašvaldības funkciju veikšanai", nolemts noteikt, ka Latvijas valstij Finanšu ministrijas personā piederošā zemes vienība Jumaras ielā 17, Valmierā, nepieciešama pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, izpildes nodrošināšanai. Minētajā lēmumā norādīts, ka Valmieras pilsētas attīstības programma 2015.-2020.gadam (apstiprināta ar Pašvaldības domes 29.12.2014. lēmumu Nr.435 (protokols Nr.21, 6. §) kā vienu no stratēģiskā mērķa – funkcionālā, estētiskā un dabas vērtības iekļaujoša pilsētvide, rīcības virzieniem paredz teritoriju revitalizāciju, nosakot uzdevumu – degradēto neapgūto teritoriju un īpašumu apzināšana un sakārtošana, veicinot vidi degradējošo objektu sakārtošanu. Savukārt minētā stratēģiskā mērķa rīcības virziens – pilsētvides attīstība, nosaka uzdevumu – dabas teritoriju izpēte, infrastruktūras attīstīšana, ainavas attīstības ilgtermiņa plānošana un veidošana, kā uzdevumus virzot arī sabiedrībai pieejamu dabas (zaļo) teritoriju nodrošināšanu un pilnveidošanu, kā arī rekreācijas objektu infrastruktūras pilnveidošanu.Ņemot vērā, ka zemes vienības atrodas blakus reģionālās nozīmes ārstniecības iestādei – SIA ”Vidzemes slimnīca” un to ietver meža aizsargjosla ap pilsētu, kā arī ievērojot faktu, ka uz Zemes vienības atrodas vidi degradējoša būve – nepabeigta dzīvojamās mājas pagraba un pirmā stāva būvkonstrukcijas. Pašvaldība plāno veikt šobrīd degradēta īpašuma sakārtošanu, zemes rekultivāciju un rekreāciju zonas izveidi, tādējādi nodrošinot savas autonomās funkcijas – teritorijas labiekārtošana un sanitārā tīrība, izpildes nodrošināšanu.Atsavināšanas likuma 44.panta piektā daļa nosaka, ka ja šā panta ceturtajā daļā minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, *izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.* 2. **“Vilnīši”**, **Kauguru pagastā, Beverīnas novadā** (nekustamā īpašuma kadastra numurs 96620030158) – zemes vienību 2,06 ha platībā (zemes vienības kadastra apzīmējums 96620030158), kas ierakstīts zemesgrāmatā uz valsts vārda Finanšu ministrijas personā (turpmāk - nekustamais īpašums), pašvaldības autonomās funkcijas īstenošanai atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 2.punktam un 10.punktam - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana); sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.Īpašuma tiesības uz nekustamo īpašumu Latvijas valstij Finanšu ministrijas personā ir nostiprinātas Kauguru pagasta zemesgrāmatas nodalījumā Nr.100000506592, lēmuma datums: 20.06.2012..Nekustamais īpašums sastāv no zemes vienības (zemes vienības kadastra apzīmējums 96620030158) 2,06 ha platībā. Saskaņā ar Nekustamā īpašuma valsts kadastra informācijas sistēmas datiem, nekustamā īpašuma lietošanas mērķis: 0801 – komercdarbības objektu apbūve.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2018.gada 1.janvāri noteikta 22413 *euro*. Kauguru pagasta zemesgrāmatas nodalījumā Nr.100000506592 III daļas 1.iedaļā ar ierakstu Nr.1.1. izdarīta atzīme – uz zemes atrodas citai personai piederošas būves (kadastra apzīmējums 96620030035021, 96620030158001).Atbilstoši informācijai no Nekustamā īpašuma valsts kadastra informācijas sistēmas, uz zemes vienības (zemes vienības kadastra apzīmējums 96620030158) atrodas būves – lietus ūdens uzkrāšanas tvertnes (kadastra apzīmējums 96620030035021) un mašīnu mazgāšanas estakāde un laukums (kadastra apzīmējums 96620030158001), uz kuru īpašuma tiesības nostiprinātas privātpersonai Valmieras pilsētas zemesgrāmatu nodalījumā Nr.170A.Saskaņā ar Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”) apstiprinātā 2.varianta 8.punktu visā Koncepcijas ieviešanas periodā ministrijām risināt to valdījumā esošo nekustamo īpašumu struktūras optimizēšanu:8.1. ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā VNĪ pārvaldīšanā;8.2. nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā.Ņemot vērā, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots VNĪ saimnieciskās darbības veikšanai vai valsts pārvaldes funkciju nodrošināšanai saskaņā ar Valsts pārvaldes iekārtas likumu, 2017.gada 14.decembrī VNĪ Īpašumu izvērtēšanas komisija (prot. Nr. IZKP-17/51, 1.punkts.) pieņēmusi lēmumu noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma “Vilnīši” (nekustamā īpašuma kadastra Nr. 96620030158), Kauguru pagastā, Beverīnas novadā nodošanu bez atlīdzības Valmieras pilsētas pašvaldības īpašumā.Ar Valmieras pilsētas pašvaldības domes 2017.gada 23.novembra lēmumu Nr.418 (protokola Nr.16, 15.§) "Par zemes vienības “Vilnīši”, Kauguru pagastā, Beverīnas novadā nepieciešamību pašvaldības funkciju veikšanai", nolemts noteikt, ka Latvijas valstij Finanšu ministrijas personā piederošā zemes vienība “Vilnīši”, Kauguru pagastā, Beverīnas novadā, nepieciešama Valmieras pilsētas attīstības programmā 2015.-2020.gadam noteikto mērķu un uzdevumu sasniegšanai, nodrošinot sekojošu pašvaldības funkciju izpildi:* gādāt par savas administratīvās teritorijas labiekārtošnu un sanitāro tīrību ( ielu, ceļu un laukumu būvniecība, pārbūve un uzturēšana; ielu, laukumu un citu publiskai lietošanai paredzēto teritoriju apgaismošana) – Abula ielas turpinājuma izbūvei līdz Mūrmuižas ielai, Valmierā, kā arī inženiertehniskās infrastruktūras un publiskā stāvlaukuma ierīkošanai;
* sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu – privāto investīciju komercdarbībā apjoma un jaunradīto darba vietu skaita pieaugumam ar Abula ielu funkcionāli saistītajā teritorijā.

Atsavināšanas likuma 44.panta piektā daļa nosaka, ka ja šā panta ceturtajā daļā minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, *izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.* Atsavināšanas likuma 42.panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Atsavināšanas likuma 43.pants nosaka, ka šā likuma [42.](http://nais.lv/text.cfm?Key=0103012002103132796#bkm30)pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://nais.lv/text.cfm?Key=0103012002103132796#bkm72) un [6.](http://nais.lv/text.cfm?Key=0103012002103132796#bkm71)pantā minētās institūcijas (amatpersonas). Publiskas personas mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, bet [atvasinātu publisku personu](http://nais.lv/text.cfm?Ref=0103012002103132796&Req=0103012002103132796&Key=0101032011020100109&Hash=) nekustamo īpašumu - attiecīgās atvasinātās publiskās personas lēmējinstitūcija. Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valmieras pilsētas pašvaldība, sabiedrība ar ierobežotu atbildību “Jumaras nams”, sabiedrība ar ierobežotu atbildību “Agroserviss” . |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018. gadam | izmaiņas, salīdzinot ar vidēja termiņa budžeta ietvaru 2018. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |      Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts budžeta. Izdevumus, kas saistīti ar nekustamo īpašumu īpašuma tiesību maiņu un rīkojuma projekta 3.punktā minēto aprobežojumu ierakstīšanu zemesgrāmatā segs Valmieras pilsētas pašvaldība. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ), Valmieras pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D. Reizniece – Ozola

Tupiņa 67024679

arta.tupina@vni.lv